Diari Oficial de la Generalitat Valenciana


Sumari del DOGV 4650, del 15-12-2003 (2003/13994)

ORDE de 4 de desembre de 2003, de la Conselleria d'Indústria, Comerç i Turisme, sobre concessió d'ajudes en matèria d'artesania per a l'exercici pressupostari 2004.
--------------------------------------------------------------------------------------------------------------------------------------------------------------------

### Dades del document

Número de DOGV
:   4650

Data del DOGV
:   15-12-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/13131


Data del document
:   04-12-2003

Organisme emissor
:   Conselleria d'Indústria, Comerç i Turisme

Tipus de document
:   Ordre

Anàlisi jurídica

 Descriptors 

:   * empresa artesanal
    * centre d'investigació
    * suport econòmic
    * ajuda pública
    * associació professional
    * producció artesanal
    * artesà
    * ajuda a les empreses
    * cambra de comerç i indústria

ORDE de 4 de desembre de 2003, de la Conselleria d'Indústria, Comerç i Turisme, sobre concessió d'ajudes en matèria d'artesania per a l'exercici pressupostari 2004. [2003/13566]
  
La Comunitat Valenciana, d'acord amb el que preveu l'article 31.18 de l'Estatut d'Autonomia, té atribuïdes competències exclusives en matèria d'artesania. En l'exercici de tals competències correspon establir un règim d'ajudes que tendisca a aconseguir una articulació més efectiva de les ajudes públiques oferides per l'administració autonòmica cap a este sector productiu, tenint en compte que l'artesania constituïx un factor important del desenvolupament socioeconòmic de la Comunitat Valenciana.
  
S'assenyala que les ajudes que es concedisquen d'acord amb el que preveu la present orde, ho seran en el marc del Reglament (CE) núm. 69/2001 de la Comissió, de 12 de gener del 2001, relatiu a l'aplicació dels articles 87 i 88 del Tractat CE a les ajudes de minimis (DOCE L 10/30 de 13 de gener del 2001).
  
Per això i en virtut de les facultats que em conferix l'article 35 de la Llei 5/1983, del Govern Valencià, i l'article 47 de la Llei d'Hisenda Pública de la Generalitat Valenciana,
  
ORDENE
  
Article 1. Objecte i àmbit
  
1. L'objecte de la present orde és establir el règim de concessió d'ajudes en matèria d'artesania, per a les accions que s'indicaran, desenvolupades a la Comunitat Valenciana, d'acord amb les consignacions pressupostàries que a l'efecte establisca la Llei de Pressupostos de la Generalitat Valenciana per a l'exercici 2004.
  
2. El règim d'ajudes s'aplicarà tal com es determina en els següents articles.
  
Article 2. Accions susceptibles de suport
  
1. Les ajudes podran anar destinades a les actuacions següents, desenvolupades per:
  
A) Artesans individuals i petites empreses artesanes:
  
1) Projectes d'inversió directament relacionats amb la millora del procés productiu, la competitivitat o la seguretat industrial artesana.
  
a) Adquisició i instal·lació de maquinària, adquisició i muntatge d'instal·lacions industrials, mobiliari i utillatge per al desenvolupament de l'activitat artesana. Inversió mínima: 1000 euros.
  
b) Execució d'obres d'ampliació, condicionament i reforma del taller. Inversió mínima 1000 euros
  
c) Adquisició d'equipament informàtic, sistemes operatius i desenvolupament d'aplicacions informàtiques. Inversió mínima: 1000 euros.
  
2) Activitats de promoció i comercialització, gestió de la qualitat i del disseny, i de formació.
  
a) Activitats de promoció i comercialització:
  
1. Assistència a fires d'artesania locals, regionals i nacionals de reconegut prestigi. Exclusivament se subvencionaran les despeses de lloguer de l'estand, sempre que siguen superiors a 300 euros.
  
2. Confecció i edició de catàlegs i altres elaboracions de material promocional, qualsevol que siga el seu suport, el cost del qual siga superior a 300 euros.
  
3. Altres actuacions diverses relacionades amb la promoció i la comercialització i, en especial, estudis de mercat i confecció de plans de negoci el cost de la qual siga superior a 300 euros.
  
b) Activitats d'implantació de sistemes de gestió de la qualitat i del disseny, incloent la innovació de processos i productes artesanals (tant en inversions com en les despeses corrents necessàries per a la seua consecució), sempre que el seu cost siga superior a 300 euros.
  
c) Activitats de formació: despeses de participació en activitats formatives, en les matèries a què es refereix l'apartat 1.B.2. del present article, el cost de les quals siga superior a 300 euros.
  
Excepte quan la formació siga impartida per Administracions Públiques, Cambres de Comerç o Instituts Tecnològics, les ajudes estaran condicionades que tant el centre formatiu com l'activitat que es tracte, estiguem acreditats per a impartir tals ensenyances, també i a tals efectes, en la data de l'inici de la formació, pel Centre d'Artesania de la Comunitat Valenciana, sense perjudici de l'obtenció de les autoritzacions i el compliment dels requisits que, si és procedent, siguem necessaris per a l'exercici de l'esmentada activitat.
  
B) Cambres de Comerç, Gremis, Associacions i Federacions Artesanes i Instituts Tecnològics.
  
1) Activitats de promoció.
  
Activitats de promoció en fires d'artesania d'àmbit local, regional i nacional de reconegut prestigi (despeses de lloguer de l'espai, muntatge d'estants i publicitat) i de promoció de productes i marques associades artesanes (despeses necessàries per al desenvolupament de l'activitat).
  
2) Activitats de formació, informació i investigació.
  
a) Activitats de formació: despeses per a l'organització de cursos formatius en matèries de gestió empresarial i de formació tecnològica bàsica i sectorial. En especial es contemplarà el suport a cursos de formació relacionats amb:
  
- Gestió empresarial.
  
- Gestió i estratègies comercials.
  
- Gestió del disseny i estratègies de producte.
  
- Gestió de la qualitat i estratègies de producció.
  
- Cooperació empresarial i marca associada.
  
- Percepció artística, i dibuix artístic i tècnic.
  
- Observació de tendències.
  
- Combinació de materials.
  
- Criteris de competitivitat.
  
- Innovació en matèries primeres, en maquinària, instal·lacions i utillatge, en tècniques de decoració i en acabats.
  
- Turisme cultural i oferta artesana.
  
- Artesania i cultura.
  
Quan la formació siga impartida per gremis, o associacions o federacions artesanes, les ajudes estaran condicionades que tant el centre formatiu com l'activitat que es tracte, estiguen acreditats per a impartir tals ensenyances, també i a tals efectes, en la data de l'inici de la formació, pel Centre d'Artesania de la Comunitat Valenciana, sense perjudici de l'obtenció de les autoritzacions i el compliment dels requisits que si és procedent, siguen necessaris per a l'exercici de l'esmentada activitat.
  
b) Activitats d'informació: despeses per a l'organització de jornades tècniques, seminaris i conferències d'artesania.
  
c) Elaboració de treballs d'investigació sobre matèries primes, productes i tècniques de producció en l'àmbit artesanal.
  
2. Les ajudes que s'establixen en la present orde tindran la consideració de subvencions a fons perdut.
  
3. L'import de les subvencions concedides en cap cas podrà ser de tal quantia que, aïlladament o en concurrència amb subvencions o ajudes d'altres administracions públiques, o d'altres ens públics o privats, supere el cost de l'actuació a desenvolupar pel beneficiari.
  
4. No seran subvencionables les despeses ordinàries de personal propi així com els consums habituals utilitzats per al normal funcionament i desenvolupament de les funcions inherents als beneficiaris.
  
Article 3. Quantia de les subvencions.
  
1. La quantia de les subvencions serà la següent:
  
A) Artesans individuals i petites empreses artesanes.
  
1) Projectes d'inversió directament relacionats amb la millora del procés productiu, la competitivitat o la seguretat industrial artesana:
  
Fins a un 30 per cent del pressupost aprovat i acceptat per la Direcció General d'Indústria i Investigació Aplicada, exclosos tot tipus d'impostos, amb un límit màxim de 10.000 euros per expedient.
  
2) Activitats de promoció, comercialització i gestió de la qualitat i del disseny:
  
Fins a un 50 per cent del pressupost aprovat i acceptat per la Direcció General d'Indústria i Investigació Aplicada, exclosos tot tipus d'impostos, amb un límit màxim de 7.000 euros per expedient.
  
3) Activitats de formació:
  
Fins a un 50 per cent del pressupost aprovat i acceptat per la Direcció General d'Indústria i Investigació Aplicada, exclosos tot tipus d'impostos, amb un límit màxim de 4.000 euros per expedient.
  
B) Cambres de Comerç, Gremis, Associacions i Federacions Artesanes i Instituts Tecnològics.
  
1) Activitats de promoció:
  
Fins a un 50 per cent del pressupost aprovat i acceptat per la Direcció General d'Indústria i Investigació Aplicada, exclosos tot tipus d'impostos, amb un límit màxim de 19.000 euros per expedient.
  
2) Activitats de formació, informació i investigació:
  
Fins a un 50 per cent del pressupost aprovat i acceptat per la Direcció General d'Indústria i Investigació Aplicada, exclosos tot tipus d'impostos, amb un límit màxim de 19.000 euros per expedient.
  
2. Excepcionalment i per a actuacions que la Direcció General d'Indústria i Investigació Aplicada considere d'especial transcendència per al desenvolupament del teixit industrial artesà a la Comunitat Valenciana, els límits assenyalats en els números anteriors podran ser superats. La resolució serà motivada.
  
3. Amb els mateixos criteris d'excepcionalitat i de possibilitat de superació dels límits exposats en el número anterior, les entitats relacionades en l'article 4.1, apartats c), d) i e) podran percebre ajudes per a qualsevol projecte d'inversió. La resolució serà motivada.
  
4. En tot cas, l'import de les presents ajudes no podrà fer que l'import total de les ajudes de minimis que reba l'empresa durant un període de tres anys siga superior al límit de 100.000 euros.
  
Article 4. Beneficiaris de les ajudes.
  
1. Podran ser beneficiaris de les ajudes:
  
A) Els artesans individuals que reunisquen els requisits següents:
  
1. Desenvolupar professionalment la seua activitat d'artesania a la Comunitat Valenciana.
  
2. Es troben en possessió del document de qualificació artesana (DCA), degudament actualitzat.
  
3. Estiguen radicats i domiciliats al territori de la Comunitat Valenciana.
  
B) Petites empreses artesanes que reunisquen els requisits següents:
  
1. Desenvolupar la seua activitat d'artesania a la Comunitat Valenciana.
  
2. Es troben en possessió del document de qualificació artesana (DCA), degudament actualitzat.
  
3. Estar radicades i domiciliades al territori de la Comunitat Valenciana.
  
C) Els gremis, les associacions i les federacions artesanes, l'àmbit d'actuació del qual siga la Comunitat Valenciana i que tinguen significativa representativitat del sector. A eixe respecte es tindrà en consideració, tant el nombre d'afiliats, com el percentatge d'ells que estiguen en possessió del document de qualificació artesana DCA.
  
D) Cambres de Comerç de la Comunitat Valenciana.
  
E) Instituts tecnològics de la Xarxa d'Instituts Tecnològics de la Comunitat Valenciana (REDIT).
  
2. Als efectes de les ajudes regulades en esta orde s'entendrà per petita empresa aquella que reunisca tots els requisits següents:
  
A) Que empre a menys de 50 persones.
  
B) Que el seu volum de negoci anual no excedisca de 7 milions d'euros o el balanç general del qual anual no excedisca de 5 milions d'euros.
  
C) Que el 25 per cent o més del seu capital o dels seus drets de vot no pertanya a una altra empresa o conjuntament a diverses empreses que no responguen a la definició de pime, llevat que es tracte de societats de capital risc, societats públiques o inversors institucionals que no exercisquen control.
  
3. Així mateix, s'entendrà com a microempresa aquella que compte amb un nombre de treballadors inferior a 10, respectant-se els requisits B) i C) del paràgraf anterior.
  
Article 5. Presentació de sol·licituds i termini
  
1. Les sol·licituds per a l'obtenció de les ajudes regulades en la present orde, hauran de dirigir-se a la Direcció General d'Indústria i Investigació Aplicada i es presentaran en l'imprés normalitzat, en el registre del corresponent Servei Territorial d'Indústria, en el Registre General de la Conselleria d'Indústria, Comerç i Turisme, o en qualssevol altra de les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
2. Les sol·licituds hauran d'acompanyar-se dels documents que a continuació es relacionen:
  
A) Documentació acreditativa i identificadora del sol·licitant i del seu representant legal, considerant-se prou per a artesans individuals i petites empreses, a estos efectes el Document de Qualificació Artesana (DCA), expedit per la Conselleria d'Indústria, Comerç i Turisme, degudament actualitzat.
  
B) Documentació acreditativa de trobar-se el sol·licitant al corrent en les obligacions tributàries i davant de la Seguretat Social, que a continuació es relaciona, la vigència de les quals haurà d'estendre's fins a la data d'atorgament de la subvenció, en els termes establits en l'Orde de 30 de maig de 1996 de la Conselleria d'Economia i Hisenda:
  
1. Alta, referida a l'exercici corrent, o últim rebut de l'Impost sobre Activitats Econòmiques, completat amb una declaració responsable de no haver-se donat de baixa en la matrícula del citat impost. Quan el sol·licitant estiga exempt del citat impost, acreditarà esta circumstància per mitjà de declaració responsable
  
2. Certificat positiu de l'Agència Estatal d'Administració Tributària que acredite que el sol·licitant complix les obligacions tributàries a què fa referència l'article 13. 1, b) a d) del Reial Decret 1098/2001, de 12 d'octubre, pel qual s'aprova el Reglament General de la Llei de Contractes de les Administracions Públiques. La dita certificat podrà ser substituïda per la declaració responsable de l'interessat que complix les circumstàncies assenyalades, acompanyada d'autorització a la Conselleria d'Indústria, Comerç i Turisme, perquè l'Agència Estatal d'Administració Tributària li cedisca la informació.
  
3. Certificat acreditatiu de què el sol·licitant es troba al corrent en el compliment de les seues obligacions amb la Seguretat Social.
  
4. Certificat acreditatiu de què el sol·licitant no té deutes de naturalesa tributària amb la Generalitat Valenciana. Este certificat podrà ser substituït per la declaració responsable de l'interessat que complix les circumstàncies assenyalades, acompanyada d'autorització a la Conselleria d'Indústria, Comerç i Turisme, perquè la Conselleria d'Economia, Hisenda i Ocupació li cedisca la informació.
  
C) Dades de domiciliació bancària segons model facilitat a l'efecte (fitxa de manteniment de tercers), excepte si s'ha presentat amb anterioritat davant de la Conselleria d'Indústria, Comerç i Turisme i no han experimentat variació.
  
D) Breu memòria descriptiva de l'actuació per a la que se sol·licita l'ajuda, amb incidència especial d'aquells aspectes que puguen ser objecte de valoració d'acord amb els criteris establits en l'article 6, amb expressió de les fases i terminis de realització, pressupost detallat per partides o factura proforma. A més, en el cas d'inversions, programa d'actuació que garantisca l'execució en l'exercici per al que es concedix la subvenció. Si resultara necessari per la naturalesa de l'actuació a realitzar, haurà de presentar-se projecte tècnic, que haurà de ser sotmés a informe de l'Oficina de Supervisió de Projectes o de tècnics designats per la Conselleria.
  
E) Declaració responsable de les ajudes de minimis concedides per qualsevol projecte a l'empresa durant els tres últims anys, amb indicació d'import, organisme, data de concessió i règim d'ajudes en què s'empara; o si és procedent, declaració de no haver rebut cap.
  
F) Declaració responsable acompanyada de la documentació laboral, comptable, fiscal i/o mercantil, que acredite el compliment dels requisits establits en l'article 4.2 o 4.3, segons el cas.
  
G) En el cas de gremis, associacions i federacions artesanes, haurà d'acreditar-se el nombre d'afiliats, així com el percentatge d'ells que estan en possessió del DCA en la data de la sol·licitud, per mitjà de certificat expedit per l'òrgan competent de l'entitat.
  
3. Els sol·licitants podran executar els projectes des de l'1 de gener del 2004, sense esperar que la concessió de l'ajuda es produïsca i sense que això prejutge la decisió que finalment s'hi adopte.
  
4. El termini de presentació de sol·licituds serà el comprés entre l'endemà al de la publicació de la present orde en el Diari Oficial de la Generalitat Valenciana i el 15 de febrer del 2004, ambdós inclusivament.
  
5. Quan la sol·licitud no reunisca els requisits assenyalats en l'article 70 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o no s'acompanye la documentació que d'acord amb esta orde resulte exigible, es requerirà a l'interessat perquè en el termini de 10 dies, esmene la falta o acompanye els documents preceptius, amb indicació que, si no ho fa així, es considerarà que ha desistit de la seua petició.
  
Article 6. Criteris d'avaluació de les sol·licituds
  
Per a la concessió de les ajudes es valorarà especialment:
  
A) En el cas d'artesans individuals i petites empreses artesanes:
  
1. La condició de microempresa del sol·licitant.
  
2. El caràcter innovador de l'actuació per a la qual se sol·licita l'ajuda i la branca d'activitat de què es tracte.
  
3. Els projectes que impulsen la cooperació empresarial (entre artesans individuals, entre empreses artesanes i entre ambdós).
  
B) En tots els casos:
  
1. La quantia de les ajudes rebudes en anteriors convocatòries.
  
2. El major grau de concentració de l'activitat en qüestió en la zona on s'ubique.
  
3. El tipus d'actuació que s'ha d'escometre i el nombre dels seus beneficiaris directes.
  
Article 7. Resolució de la concessió d'ajudes
  
1. La Direcció General d'Indústria i Investigació Aplicada podrà demanar del sol·licitant l'aportació addicional d'altres documents o dades aclaridores que estime necessaris per a resoldre sobre la sol·licitud presentada.
  
2. Una Comissió Qualificadora formada pel cap de l'Àrea d'Ordenació i Seguretat Industrial i Minera, els caps dels Serveis Territorials d'Indústria, d'Alacant, Castelló i València i el cap del Servei d'Ordenació Industrial i Artesana, que actuarà com a secretari, estudiarà les sol·licituds i elevarà informe a la Direcció General d'Indústria i Investigació Aplicada.
  
3. El conseller d'Indústria, Comerç i Turisme, a proposta de la Direcció General d'Indústria i Investigació Aplicada, dictarà resolució de concessió d'ajudes fixant expressament la quantia i incorporant si és procedent les condicions i obligacions que afecten al desenvolupament del projecte. Així mateix, podran establir-se terminis parcials perquè el beneficiari execute com a mínim un determinat percentatge del projecte i per a la justificació del compliment d'altres condicions.
  
4. La resolució es notificarà als interessats en els termes previstos en l'article 58 de la Llei 30/1992, de 26 de novembre, de Règim jurídic de les Administracions Públiques i del Procediment Administratiu Comú.
  
5. El termini màxim per a resoldre les sol·licituds que es formulen per a la concessió de les ajudes que s'establixen en la present orde serà de dos mesos comptats des de la data de la finalització del termini de presentació de sol·licituds. Transcorregut el dit termini sense que haja recaigut resolució s'entendrà desestimada la sol·licitud de concessió d'ajuda, en els termes previstos en l'article 44 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
6. Les resolucions a què es referixen els paràgrafs anteriors esgoten la via administrativa i contra elles podrà interposar-se recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació de la resolució corresponent.
  
Article 8. Resolució d'incidències
  
1. L'òrgan competent per a la concessió de les ajudes contemplades en la present orde, resoldrà les incidències que es produïsquen amb posterioritat a la dita concessió i en especial els supòsits de:
  
- Canvis de titularitat.
  
- Canvis d'ubicació.
  
- Pròrrogues per a l'execució del projecte i per al compliment de les condicions particulars de la concessió amb caràcter excepcional.
  
- Modificacions justificades del projecte inicial.
  
- Pròrrogues del termini per a l'aportació de documents acreditatius de l'execució del projecte als efectes de liquidació de l'ajuda.
  
2. El beneficiari haurà de comunicar, en qualsevol moment de la vigència de l'expedient, altres ajudes públiques o privades que haguera obtingut o sol·licitat per al mateix projecte amb posterioritat a la data de presentació de la sol·licitud.
  
Article 9. Control de les accions.
  
1. La Direcció General d'Indústria i Investigació Aplicada realitzarà el control i seguiment dels projectes per mitjà de les inspeccions que estime necessàries, emetent certificat final de conformitat als objectius del projecte aprovat, que servirà de base per a la tramitació del corresponent expedient de liquidació de la subvenció concedida.
  
2. El beneficiari estarà obligat a sotmetre's a les actuacions de control financer de la Intervenció General de la Generalitat Valenciana en relació amb les subvencions o ajudes concedides.
  
Article 10. Liquidació de les ajudes.
  
1. La liquidació de les ajudes s'efectuarà una vegada executat el projecte en la seua totalitat o en les fases previstes, d'acord amb la sol·licitud presentada i en els termes fixats per a la concessió de l'ajuda.
  
2. Als efectes del que estabix el punt anterior, els beneficiaris, en el termini d'un mes des de l'execució del projecte o de les fases previstes i en tot cas fins al 15 d'octubre del 2004 inclusivament i llevat que per circumstàncies concurrents es determine un termini distint en la resolució de concessió de l'ajuda, hauran de presentar:
  
A) Factures, certificats d'obra si és procedent i la resta de documents justificatius de la despesa efectuada, expedits d'acord amb la normativa vigent.
  
B) Acreditació, si és procedent, del compliment de les obligacions i condicions que s'hagueren establit en la resolució de la concessió de l'ajuda.
  
3. No serà subvencionable l'IVA satisfet per l'adquisició de béns i serveis, excepte quan el beneficiari fóra una entitat que documentalment acredite l'exempció del dit impost, i en general qualsevol impost pagat pel beneficiari.
  
4. Queda exclòs l'arrendament financer (leasing) com a instrument justificatiu de la inversió i despesa realitzada.
  
Article 11. Pagament anticipat
  
Amb caràcter excepcional, podrà anticipar-se el pagament de les ajudes amb anterioritat a la realització del projecte, en un 15 per cent per a les transferències de capital i en un 40 per cent per a transferències corrents, prèvia presentació pel beneficiari d'aval bancari per les quanties anticipades, constituït d'acord amb la normativa vigent, als serveis territorials de la Conselleria d'Economia, Hisenda i Ocupació.
  
Article 12. Minoració i resolució de les ajudes
  
1. L'alteració d'alguna de les característiques del projecte aprovat, l'incompliment de condicions i terminis establits en la resolució, la no-execució parcial de l'actuació, la insuficient justificació de les despeses efectivament realitzades, i la concessió d'altres ajudes públiques o privades, amb posterioritat a la presentació de la sol·licitud si en el seu conjunt excedixen dels límits establits, podrà donar lloc a la minoració de la subvenció concedida.
  
2. L'incompliment pel beneficiari de qualssevol dels requisits, condicions i la resta de circumstàncies que van donar lloc a l'atorgament de la subvenció, la variació de la finalitat de l'actuació o la falta de justificació de la realització del projecte, donarà lloc a la incoació per l'òrgan competent per a la concessió de les ajudes del corresponent expedient que podrà finalitzar si és procedent, amb la resolució de la subvenció i l'obligació de reintegrar les ajudes percebudes i els interessos de demora des del moment del pagament de la subvenció. En la tramitació del procediment es garantirà, en tot cas, el dret de l'interessat a l'audiència.
  
DISPOSICIONS ADDICIONALS
  
Primera
  
1. La concessió de les ajudes previstes en esta orde estarà condicionada a l'existència de crèdit adequat i suficient per a això en els Pressupostos de la Generalitat Valenciana per a l'exercici 2004.
  
2. En compliment del que preveu l'article 47.11 del Text Refós de la Llei d'Hisenda Pública i d'acord amb el que establisca la Llei de Pressupostos de la Generalitat Valenciana per a l'any 2004, per Orde de la Conselleria d'Indústria, Comerç i Turisme es donarà publicitat de les línies de crèdit i de l'import global màxim destinat a la concessió de les ajudes previstes en la present convocatòria.
  
Segona
  
1. En el cas que els documents exigits que han d'acompanyar a la sol·licitud de concessió d'ajudes ja els tinguera qualsevol òrgan de l'administració actuant, el sol·licitant podrà acollir-se al que establix l'apartat f) de l'article 35 de la Llei 30/1992, de Règim Jurídic de les Administracions i del Procediment Administratiu Comú, sempre que s'hi facen constar la data i l'òrgan o la dependència on es presentaren o, si és el cas, s'emeteren, i sempre que no hagen transcorregut mes de cinc anys des de la finalització del procediment al que corresponguen.
  
2. En els supòsits d'impossibilitat material d'obtindre el document, l'òrgan competent podrà demanar-ne al sol·licitant la seua presentació o, si de cas manca, l'acreditació per uns altres mitjans dels requisits a què fa referència el document.
  
DISPOSICIONS FINALS
  
Primera
  
Es faculta el secretari autonòmic d'Indústria i Comerç per a dictar les disposicions i adoptar les mesures que considere oportunes per al desenvolupament i aplicació del que disposa la present orde i especialment per a aprovar els requisits i el procediment perquè el Centre d'Artesania de la Comunitat Valenciana acredite els centres formatius i les activitats formatives a què fan referència els apartats 1 A) 2) c). i 1 B) 2) a) de l'article 2 d'esta orde.
  
Segona
  
La present orde entrarà en vigor l'endemà de la seua publicació en el Diari Oficial de la Generalitat Valenciana.
  
València, 4 de desembre de 2003
  
El conseller d'Indústria, Comerç i Turisme
  
MIGUEL I. PERALTA VIÑES